75. ΝΟΜΟΘΕΤ. ΔΙΑΤΑΓΜΑ υπ’ αριθ. 1054 της 17/21 Δεκ. 1971 (ΦΕΚ Α΄ 267) Περί καταβολής διαφοράς τόκου επί δανείου συναφθησομένου υπό του Ταμείου Εθνικής Οδοποιΐας παρά του Ταχυδρομικού Ταμιευτηρίου, ποσού δραχμών 500.000.000. ΄Αρθρ.1.-1.Επιτρέπεται η υπό του Δημοσίου καταβολή ποσοστού τόκου μέχρι 4%, επί δανείου συναφθησομένου υπό του Ταμείου Εθνικής Οδοποιΐας (Τ.Ε.Ο.) παρά του Ταχυδρομικού Ταμιευτηρίου, συνολικού ποσού δραχμών 500.000.000 δεκαπενταετούς αποσβέσεως και επιτοκίω 6,7/8%, κατά τα λεπτομερέστερον δι’ αποφάσεως της Νομισματικής Επιτροπής οριζόμενα. 2.Προς τον σκοπόν τούτον, καθ’ έκαστον έτος και μέχρις εξοφλήσεως του δανείου τούτου, εγγράφεται εις τον Προϋπολογισμόν του Υπουργείου Δημοσίων Έργων η απαιτουμένη πίστωσις. Άρθρ.2.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 